Public procurement notice: Contract Notice
Published: 2021-12-27
Buyer: Páty Község Önkormányzata
Country: HU
Contract type: Works
Procedure: Open procedure
CPV classification: 45000000: Construction work | 45200000: Building and civil engineering work | 45210000: Building construction work | 45212225
Submission deadline: 2022-01-31
Award criteria: The most economic tender

Technical requirements: 2071 Páty, belterület 631/2. hrsz alatt többcélú tornacsarnok épül, melynek területe a város meglévő sportpályájánál helyezkedik el, közel a városközponthoz, a Füzes patak mellett, Pátykert határán. Az épület két egymástól karakterében eltérő épülettömegből áll, egy alacsony tetőhajlással kialakított lapostetős épületrész és egy magasabb csarnokrész. A magasabb tömeget körülölelő épületrészben helyezkednek el a kiszolgáló funkciók, míg a magasabb tömegben található a küzdőtér és a hozzá tartozó nézőtér. A főbejáraton keresztül a szélfogón át az előtérbe érkezünk, itt található a ruhatár és a földszinti vizesblokk. Innen lépcsőn juthatunk el a büfébe és a hozzá tartozó fogyasztói térbe. Az előtérből közvetlenül tudunk a küzdőtérbe jutni igény esetén továbbá a büféből jó rálátás nyílik a sportpályára. Az megérkezés után szembe található a ruhatár, mely mögött vannak a közönség mosdók. A lefelé vezető lépcsőn egy zárt folyósón keresztül jutunk a 4 csapatöltözőhöz, az irodához, valamint a lelátórész alatt elhelyezkedő további öltözőkhöz, az orvosi szobához, az akadálymentes öltözőhöz és a raktárhoz. A felfelé vezető lépcsőn jutunk fel a nézőtérhez, amely 4 szektorra van osztva és összesen 285 ülőhely található. A nézőtér mögött található a büfé és a fogyasztótér. A földszinten a küzdőtérhez tartozik egy nagyobb alapterületű fitness terem és szertár / székraktár. Az alsó szinten helyezkedik el a gépészeti helyiség, a küzdőtér mögött pedig a szellőzőgépek.
Beépítési paraméterek: Az ingatlan címe: 2071 Páty belterület, az ingatlan helyrajzi száma: 631/2, Telekterület: 22 205 m2, a terület övezeti besorolása: KSP/01, beépítési mód: szabadonálló. Beépített terület (földszinti bruttó): 2 291,98 m2, Beépítettség: 10,32 %, Építménymagasság: 6,42 m, Zöldfelület (kialakított) 17 287,81 m2, Zöldfelületi mutató: 77,86 %, Beépítési mód: szabadonálló, Előkert: 45m, Parkolási mérleg: 72 db
Kivitelezendő épület fő funkciói: SPORTCSARNOK: Többrendeltetésű tér a tornasport, labdajátékok, küzdősportok, sporttevékenységeinek - edzés, verseny - lebonyolításához. A küzdőtér 24 x 44 m befoglaló méretű, multi funkciós sportpálya, amelyben az alábbi pályák helyezhetők és alakíthatók ki felfestéssel: kézilabda pálya: 20 x 40 m, kosárlabda pálya: 15 x 28 m. Ide tartoznak még a sportcsarnok kiegészítő helyiségei: Sporteszköz szertár, Széktároló, Öltözők: Csapat öltözők, bírói / edzői/ tanári öltöző, Sportorvosi elsősegély helyiség és Ügyeletes orvosi szoba
KÖZÖNSÉG-KISZOLGÁLÓ LÉTESÍTMÉNYEK: ruhatár, wc-csoportok (előcsarnokhoz, közlekedőkhöz):az előírások szerint méretezett, igényes kialakítású férfi-női wc csoportok, akadálymentes vizesblokk, kávézó, büfé, előcsarnok (nézők részére).
ÜZEMELTETÉSI TERÜLETEK (Igazgatási és fenntartási helyiségek): iroda, takarítószer tároló, kukatároló
Az épület alapozása vegyes rendszerű. A küzdőtér alatt 20 cm vastag lemezalappal történik, a körülötte lévő helyiségek alatt sávalapozással.
Vízszigetelések, lapostetők hőszigetelése: Mélyépítési szigetelések, Csapadékvíz elleni tetőszigetelések Használati víz elleni szigetelések.
Tetőszerkezetek, tetőfedések, tetők hőszigetelése, bádogos szerkezetek: Csarnok tetőszerkezet: A csarnok felett az előregyártott fióktartókon 15 cm magas, míg az alacsonyabb épületrészeken mind a fűtött belső térben, mind külső területeken 8,5 cm magas trapézlemez készül. A hőszigetelést 16 cm + 8 cm műgyanta kötésű, teljes keresztmetszetében víztaszító, kétrétegű (inhomogén) csupasz kőzetgyapot lemez hőszigetelés adja. A vízszigetelés 1,5 mm vastag UV álló, lágyított PVC csapadékvíz elleni szigetelés mechanikai rögzítéssel, gyártói előírások szerint.
Lapostető hőszigetelése: Az alacsonyabb épületrész felett készülő lapostetőre 15 + 15 cm kőzetgyapot hőszigetelő lemez kerül, melynek lejtését a tetőszerkezet kialakítása adja.
A csapadékvizet a csarnoktetőn pontralejtéssel összegyűjtjük és elvezetjük, a lapostetős részeken gravitációsan levezetjük és elszikkasztjuk
A külső falak alkalmassági ideje 20 év. A falaknak 301-600 Pa szélnyomásnak és 1 liter/perc/m2 mennyiségű csapóesőnek kell ellenállnia. A falaknak meg kell felelniük a vonatkozó tűzvédelmi szabályokban rögzített tűzállósági értéke
Könnyűszerkezet: Szendvicspanel:A küzdőtér kiemelkedő tömegét a tartószerkezeti vázra szerelt szendvicspanellel burkoljuk. A burkolatot helyenként kiegészítő acél vázra kell szerelni.
BELSŐ NYÍLÁSZÁRÓK: Általános igényszintű ajtók, Magas igényszintű ajtók, Alumínium belső nyílászárók.
Belső falak: várható élettartama 50 év, alkalmassági ideje pedig 20 év legyen. A válaszfalaknak a mindenkori hatályos tűzvédelmi előírásokban rögzített tűzállóságúnak kell lenniük. Minden fal meg kell feleljen a Magyar Szabványok és jogszabályok tűzvédelmi előírásainak. A falaknak 75 kg-os tömeg lökőerejét, illetve 90 J értékű lengőterhet kell elviselniük repedés, törés, behorpadás megjelenése nélkül. A falaknak nedvesség okozta káros alakváltozásokkal szemben ellenállónak kell lenniük 20 fok Celsius környezeti hőmérséklet és 75-90 %-os páratartalom mellett. A falak hangszigetelésének az akusztikai követelményekben leírt követelményeket kell teljesítenie.
Belső padlószerkezetek és padlóburkolatok: Hőszigetelések, hangszigetelések, Technológiai szigetelés, Aljzatok, Aljzatkiegyenlítés, Sportpadló, Padlóburkolatok: Kőporcelánlap burkolatok.

Eligibility requirements: 1. Kizáró okok: Az eljárásban nem lehet ajánlattevő (közös ajánlattétel esetén közös ajánlattevő), alvállalkozó, és nem vehet részt az alkalmasság igazolásában olyan gazdasági szereplő, akivel szemben a Kbt. 62. § (1) (2) bekezdéseiben rögzített kizáró okok bármelyike fennáll. A Kbt. 74. § (1) bekezdés a) és b) pontja alapján az ajánlatkérőnek ki kell zárnia az eljárásból azt az ajánlattevőt, alvállalkozót vagy az alkalmasság igazolásában részt vevő szervezetet, aki az előírt kizáró okok hatálya alá tartozik, vagy részéről az előírt kizáró ok az eljárás során következett be. Az igazolási módok felsorolása, rövid leírása: A Kbt. 67. § (1) bekezdésben, valamint a 321/2015. (X.30.) Korm. rendelet 1-7. §-aiban foglaltak alapján ajánlattevő ajánlatában köteles a kizáró okok fenn nem állása tekintetében az egységes európai közbeszerzési dokumentumba foglalt nyilatkozatát benyújtani. Az eljárás további részében a kizáró okok fenn nem állásának igazolására a Kbt. 69. § (4) - (7) bekezdései alapján az Ajánlatkérő felhívására az alábbiak szerint kerülhet sor: A Magyarországon letelepedett ajánlattevőnek (közös ajánlattevőnek) a 321/2015 (X.30.) Korm. rendelet 8. §-a szerint nyilatkoznia kell, hogy nem tartozik a Kbt. 62.§ (1) bekezdés a), e) pontja, valamint bizonyos esetekben a d.) pont (Korm. rendelet 8. § c) pontja) továbbá k) pont kb) és kc) alpontjaiban, valamint a Kbt. 62. § (2) bekezdésében meghatározott kizáró okok hatálya alá. A nem Magyarországon letelepedett ajánlattevőnek (közös ajánlattevőnek) az ajánlatában a 321/2015 (X.30.) Korm. rendelet 10. §-a szerint nyilatkoznia kell, hogy nem tartozik a Kbt. 62. § (1)-(2) bekezdésében meghatározott kizáró okok hatálya alá. A 321/2015 (X.30.) Korm. rendelet 15. § (1) bekezdése szerint az ajánlattevő az alkalmasság igazolásában részt vevő alvállalkozó vagy más szervezet vonatkozásában csak az egységes európai közbeszerzési dokumentumot köteles benyújtani a Kbt. 62. § (1) és (2) bekezdésében foglalt kizáró okok hiányának igazolása érdekében. A 321/2015(X.30.) Korm. rendelet 15. § (2) bekezdése szerint azon alvállalkozók tekintetében, amelyek nem vesznek részt alkalmasság igazolásában az ajánlattevő a Kbt. 67. § (4) bekezdése szerinti nyilatkozatot nyújt be. Alkalmazandók továbbá a 321/2015. (X.30.) Korm. rendelet 12-14. §-ai. Öntisztázás a Kbt. 64. § (1)-(2) bek. szerint lehetséges. 2. Szakmai tevékenység végzésére vonatkozó alkalmasság előírása [Kbt. 65. § (1) bekezdés c) pont]: SZ.1. Alkalmatlan az ajánlattevő, amennyiben valamely építőipari kivitelezési tevékenységet végző gazdasági szereplő nem szerepel az Étv. szerinti, építőipari kivitelezési tevékenységet végzők névjegyzékében. A nem Magyarországon letelepedett gazdasági szereplő esetén pedig − amennyiben a szerződés teljesítéséhez szükséges − a letelepedés szerinti ország nyilvántartásában nem szerepel, vagy a letelepedés szerinti országban előírt engedéllyel, jogosítvánnyal vagy szervezeti, kamarai tagsággal nem rendelkezik. Szakmai tevékenység végzésére vonatkozó alkalmasság igazolása: Sz.1.A Kbt. 65. § (1) bekezdés c) pontjára vonatkozóan az ajánlatkérő előírhatja, hogy az építőipari kivitelezési tevékenységet végző gazdasági szereplő szerepeljen az épített környezet alakításáról és védelméről szóló törvény (a továbbiakban: Étv.) szerinti, építőipari kivitelezési tevékenységet végzők névjegyzékében, nem Magyarországon letelepedett gazdasági szereplő esetén legyen bejegyezve a 2014/24/EU európai parlamenti és tanácsi irányelv XI. melléklete szerinti hasonló nyilvántartásba, valamint teljesítse az említett mellékletben foglalt bármely egyéb követelményt. (321/2015. (X. 30.) Korm. rendelet 26.§) Az előírt követelmény tekintetében Magyarországon letelepedett gazdasági szereplő esetén a nyilvántartásban szereplés tényét az ajánlatkérő ellenőrzi az építőipari kivitelezési tevékenységet végzők névjegyzékének adatai alapján, nem Magyarországon letelepedett gazdasági szereplő esetén a 2014/24/EU európai parlamenti és tanácsi irányelv XI. mellékletében felsorolt nyilvántartások szerinti igazolást (kivonatot) vagy egyéb igazolást, vagy nyilatkozatot kell igazolásként benyújtani. Kétség esetén az ajánlatkérő a Kbt. 71. §-a szerint felvilágosítást kérhet az ajánlattevőtől vagy részvételre jelentkezőtől arra vonatkozóan, hogy az ajánlatban megjelölt gazdasági szereplők közül melyik végez, illetve melyik nem végez olyan építőipari kivitelezési tevékenységet, amely alapján az Étv. szerinti építőipari kivitelezési tevékenységet végzők névjegyzékében szerepelnie kell. A Kbt. 65. § (9) bek.-re tekintettel az alkalmassági követelmények igazolására akkor vehető igénybe más szervezet kapacitása, ha az adott szervezet valósítja meg azt a feladatot, amelyre vonatkozóan a nyilvántartásban szereplés, szervezeti tagság vagy engedéllyel rendelkezés kötelezettsége fennáll. A Kbt. 65. § (6) alapján az előírt alkalmassági követelményeknek a közös ajánlattevők együttesen is megfelelhetnek.